b'\n_START_ARTICLE_\nValikorienteerumine\n_START_PARAGRAPH_\nValikorienteerumine on orienteerumise liik, kus etteantud kontrollaja jooksul tuleb l\xc3\xa4bida v\xc3\xb5imalikult palju maastikule paigutatud kontrollpunkte._NEWLINE_Valikorienteerumises valib v\xc3\xb5istleja ise kontrollpunktide l\xc3\xa4bimise j\xc3\xa4rjekorra ja liikumistee. Kontrollaja \xc3\xbcletamist trahvitakse punktide mahaarvamisega. Tulemuste arvestamisel koostatakse paremusj\xc3\xa4rjestus v\xc3\xb5istlejate kogutud punktisumma alusel, v\xc3\xb5rdsete punktide korral j\xc3\xa4rjestatakse v\xc3\xb5istlejad selle alusel, kellel on sama punktisumma kogumiseks kulunud v\xc3\xa4hem aega._NEWLINE_V\xc3\xb5istkondlikku valikorienteerumist pika kontrollajaga (3 v\xc3\xb5i enam tundi) nimetatakse rogainiks.'